open-index/open-wikipedia-markdown huggingface dataset:
François Perin

**François Perin**, nado en Liexa o 31 de xaneiro de 1921, é un político belga, doutor en dereito pola Universidade de Liexa e titular de dereito constitucional desa universidade desde 1965.

## Traxectoria 
Defensor das ideas do federalismo e do referendo popular, fundou en 1964 o Partido Valón dos Traballadores. Deputado en 1965, participou na creación da Fronte Valoa de Robert Moreau, que se converteu no Partido Valón e en 1968 deu nacemento ao Rassemblement Wallon, do que foi presidente. En 1976 deixou o RW e organizou o Partido polas Reformas e a Liberdade de Valonia ao ano seguinte.
Catenaria

:*Este artigo trata sobre as matemáticas, para o tendido eléctrico dos trens e tranvías vexa Catenaria (ferrocarril).*
Chámase **catenaria ** á curva que describe un fío (calquera corpo longo e flexíbel: corda, cadea, cabo) suspendido polos seus extremos e baixo a acción do seu propio peso. A palabra catenaria deriva do latín **catenarĭus**, que significa *propio da cadea*.

En matemáticas chámase **catenaria** a curva que adopta unha cadea ideal perfectamente flexíbel, con masa, suspendida polos seus extremos e sometida á acción dun campo gravitatorio uniforme. A involuta da catenaria é a tractriz.

miniatura|400px|dereita|Diferentes catenarias para distintos valores do parámetro **a**

Se o peso propio por unidade de lonxitude é **p**, e a tensión é **T**, nun elemento diferencial de lonxitude en equilibrio:

:\vec T+\vec p dl=\vec T+d\vec T

partindo desta expresión e utilizando un sistema de coordenadas no que **a** é a ordenada do punto máis baixo da curva, chégase á expresión:
:y = a \cdot \cosh(x/a).
chamada ecuación da catenaria.

O valor de **a**:
:a =\left(\frac{T_o}{P}\right).

Onde T_o é a compoñente horizontal da tensión, que é constante e coincide coa tensión total no punto mais baixo da curva e p é o peso por unidade de lonxitude.
A súa ecuación foi obtida por Gottfried Leibniz, Christiaan Huygens e Johann Bernoulli en 1691, en resposta ao desafío de Jakob Bernoulli. Huygens foi o primeiro en utilizar o termo catenaria nunha carta dirixida a Leibniz en 1690, e David Gregory escribiu, ese mesmo ano, un tratado sobre esta curva.

## Véxase tamén 
[miniatura|dereita|250px|As columnas da [Templo expiatorio da Sagrada Familia|Sagrada Familia de Barcelona seguen unha catenaria.]]
### Outros artigos 
* Función hiperbólica
* Coseno hiperbólico
* Catenoide
* Catenaria (ferrocarril)

### Ligazóns externas 
* A curva catenaria 
*Índice de curvas famosas
Herman Eriksson

**Herman Eriksson**, nado o 20 de outubro de 1892 e finado o 18 de febreiro de 1949, foi un político sueco, ministro sen carteira 1938-39, ministro para a conservación 1939-41 e ministro de comercio 1941-44. Embaixador en Washington 1944-48.
Basílica de San Marcos

A **basílica de San Marcos** é a máis famosa das igrexas de Venecia e un dos exemplos máis coñecidos de arquitectura bizantina. Situada na praza de San Marcos e conectada co palacio do Dogo, é a sé do patriarcado de Venecia, nome do arcebispado de Venecia desde 1807.

## Historia
A súa construción iniciouse en 828 para gardar o corpo de San Marcos, traído desde Alexandría. Destruída polo lume nun motín no 975, reconstruíuse no século XI por arquitectos e obreiros de Constantinopla. As obras iniciáronse probablemente en 1063, e o novo templo foi consagrado dez anos despois. Foi modificada nos séculos XIII, XV e XVII.

## Arquitectura
A igrexa presenta unha planta de cruz grega, baseada nos exemplos de basílica de Santa Sofía e da basílica dos Apóstolos, ambas en Constantinopla. Posúe un coro elevado por riba da cripta. A planta do interior consiste en tres naves lonxitudinais e tres transversais. Un baldaquino cobre o altar principal, con columnas decoradas con relevos do século XI. O retablo é a famosa Pala d'Oro - un traballo feito en metal bizantino de 1105. Por tras do altar principal hai un segundo altar con columnas de alabastro. Os cercados do coro, enriba dos que hai tres relevos de Sansovino, mostran unha obra de marquetería de Fra Sebastiano Schiavone. Os dous púlpitos de mármore da nave están decorados con estatuíñas dos irmáns Massegne (1394).
Dwight Tiendalli

**Dwight Tiendalli**, nado en Paramaribo (Suriname) o 21 de outubro de 1985, é un xogador de fútbol de nacionalidade holandesa, que xoga no Swansea City.

## Palmarés 
### Club 
 **FC Twente**
* Eredivisie: 2009–10
* Johan Cruijff Schaal: 2010, 2011
 **Swansea City A.F.C**
* Football League Cup: 2012–13

## Véxase tamén 
### Ligazóns externas 
* Perfil no Sparta Rotterdam 
* Estatísticas na súa carreira
Espectroscopia de absorción atómica

A **espectroscopia da absorción atómica**, en química analítica, é unha técnica para determinar a concentración dun elemento particular do metal dentro dunha mostra. A espectroscopia da absorción atómica pódese utilizar para analizar a concentración sobre 62 metais diferentes nunha solución. Desenvolveuse por primeira vez durante os anos 50 por un equipo de químicos australianos, dirixidos por Alan Walsh, traballando na división de física química da CSIRO (Organización de Investigación científica e industrial da Commonwealth), en Melbourne, Australia. Xeralmente, a técnica fai uso dunha chama para atomizar a mostra, pero tamén se utilizan outros atomizadores  como un forno do grafito.
Diano Marina

**Diano Marina** é unha comuna da provincia de Imperia, Liguria, Italia. A súa superficie é de 6&nbsp;km² e tiña 5.966 habitantes no 2012. Está dividida nas seguintes fraccións: Diano Calderina, Diano Serreta, Diano Gorleri e Muratori. A principal fonte de ingresos da comuna é o turismo.
Programa Eutanasia T-4

O **programa Eutanasia T-4** ou **Tiergartenstrasse 4** foi o nome que recibiu o programa euxenético posto en marcha polas autoridades da Alemaña nazi para forzar a realización de esterilizacións e a aplicación da eutanasia 
ós alemáns que sufrían defectos de nacenza. Estímase nunhas 200.000 persoas as que morreron por causa deste programa.

## Características 
O programa foi establecido por orde de Adolf Hitler, funcionou baixo autoridade do xefe da chancelería Philip Bouhler e o doutor Karl Brandt e dirixírono  Werner Heyde e Paul Nitsche. O nome T-4 derivou do enderezo postal das oficinas do programa en Berlín.

O propósito do programa consistía en baixar os custos en asistencia matando sistematicamente e institucionalmente á vez que se preservaba a calidade xenética da poboación alemá esterilizando a xente con deformidades físicas, discapacidades ou enfermidades mentais. Os nenos que estaban nestas situacións víronse separados das súas familias e levados a hospitais especiais. O programa ampliouse máis adiante para incluír adultos, aínda que a maioría dos adultos con problemas estaban xa obrigado á esterilización como resultado da lei para a prevención de enfermidades hereditarias.
Bindernheim

**Bindernheim** é unha comuna do departamento do Baixo Rin, Alsacia, Francia. 750 habitantes e 6,62 km² (0,40 zona urbanizada, 1,1 bosques, 5,12 campos). Conta cunha escola primaria estatal e unha escola ABCM bilingüe (francés-alsaciano) privada na que actualmente estudan 35 nenos.
## Véxase tamén
Adeodato

O nome **Adeodato** pode referirse a:
*Adeodato I, papa da Igrexa católica entre 615 e 618. Tamén coñecido en latín como "Deusdedit".
*Adeodato II, papa da Igrexa católica entre 672 e 676.

## Variantes de nome
*Diosdado Macapagal: político filipino.
Dolní Novosedly

**Dolní Novosedly** é un concello do distrito de Písek, República Checa. Situada a 2&nbsp;km ó noroeste de Písek, consiste en dous asentamentos ben diferenciados Horní Novosedly e Dolní Novosedly. 190 habitantes.
Castellonet de la Conquesta

**Castellonet de la Conquesta** é un concello da comarca da Safor, provincia de Valencia (País Valenciano). Ten 5.40&nbsp;km² e 173 habitantes. Localízase no val de Vernissa. A igrexa parroquial, dedicada a san Xaime e de 1729, é de estilo neoclásico. A corporación municipal componse de 4 concelleiros do PP e 1 do PSPV.
-458

## Acontecementos 
* Guerra de Corinto: a polis de Exina alíase con Esparta.
* Cincinato nomeado ditador de Roma para defendela contra os ecuos.

### Arte e cultura 
* Represéntase a triloxía dramática "*A Orestíada*" (*Agamenón*, *As Coéforas*, *As Euménides*) do autor grego Esquilo.

## Nacementos 
*
## Mortes 
*
Historia ano a ano
1061

## Acontecementos 
* Alexandre II é elixido papa.
*16 de abril: Pedro Díaz e Muño Vandilaz casan en Rairiz de Veiga no primeiro casamento entre persoas do mesmo sexo (adelphopoiesis) coñecido en Galiza.

## Nacementos 
*

## Mortes 
* Nicolao II - papa de Roma.
* Isaac I - emperador bizantino ata 1059.
* Honorio II - antipapa da Igrexa Católica.

## Notas 
## Véxase tamén 
Historia ano a ano
1062

## Acontecementos 
* Fundación de Marrakech, polos almorábides, vindos do Sur.

## Nacementos 
* Nicéforo Bryennio, estadista bizantino (m. 1137)

## Mortes 
* Abe no Sadato, samurai xaponés (n. 1019).

Historia ano a ano
1063

## Acontecementos 
### África 
* Os almorábides toman a cidade de Fez, Marrocos, e degolan os seus habitantes.

### Europa 
* O rei Sancho Ramírez concede carta foral a Jaca, outogándolle a categoría de cidade.

## Nacementos 
*

## Mortes 
* 15 de agosto - Ibn Hazm, filósofo, teólogo e escritor andalusí.
* Bela I de Hungría.
* Ramiro I de Aragón.

Historia ano a ano
1064

## Acontecementos 
* Os húngaros conquistan Belgrado
*9 de xullo: O rei Fernando I, amplía os límites do reino galego coa toma de Coímbra. Acompáñano só os bispos das dioceses galegas.
* O rei Sancho Ramírez de Aragón toma Barbastro a Al-Muqtadir, rei da Taifa de Zaragoza.

## Nacementos 
*

## Mortes 
* 15 de agosto : Ibn Hazm, poeta e filósofo andalusí (n. 994).
* Drömtonpa, principal discípulo tibetano de Atiśa e fundador da tradición Kadampa do Budismo tibetano.

## Notas 
## Véxase tamén 
### Outros artigos 
* Historia ano a ano
1067

## Acontecementos 
* García de Galicia restaura a sé eclesiástica de Braga.
* Privilexio de García de Galicia, Rei de Galiza, polo que fai a doazón do coto de Melro ao mosteiro de San Antoniño de Toques e o seu abade Tanoi.

## Mortes 
* Sancha I de Galicia.
* Constantino X Ducas, emperador bizantino.

Historia ano a ano
Sabeer Bhatia

**Sabeer Bhatia**, nado en Chandigarh, India o 30 de decembro de 1968, é un empresario indio.

## Traxectoria 
Tras pasar dous anos no Birla Institute of Technology and Science in India foi ós Estados Unidos para estudar no Instituto Tecnolóxico de California e despois de graduarse traballaou en Apple Computer un tempo antes de pasar a Firepower Systems, onde traballou en estacións de traballo baseadas en PPC.

En 1995 con Jack Smith lanzou Hotmail, o primeiro servizo web de correo electrónico que vendeu a Microsoft un ano máis tarde por $400 millóns de dólares.
1070

## Acontecementos 
### Asia 
* O turcomán Atsiz apodérase de Alepo (actualmente en Siria) e de Xerusalén; era vasalo dos selxúcidas de Alp-Arslan.

### Europa 
* Fundación da cidade de Bergen, Noruega, polo rei Olav Kyrre.
* O rei García de Galicia restaura a sede bispal de Braga.

## Nacementos 
* Hugues de Payns, Conde de Champaña e primeiro Gran Mestre da Orde do Temple.
*Raimundo de Borgoña, conde de Galiza.

## Mortes 
* Said Al Andalusi, cadí, científico e historiador de Al-Ándalus (n. 1029).
*Balduíno VI de Flandres, conde de Flandres.
Historia ano a ano
Tegucigalpa

**Tegucigalpa** é a capital de Honduras, localízase ó pé do cerro El Picacho nun estreito val formado polo río Grande ou Choluteca, a uns 990 metros sobre o nivel do mar. A súa poboación na área metropolitana en 2006 era de 1.682.725 persoas.

Tegucigalpa foi fundada por un grupo de españois co nome de **Real Villa de San Miguel de Tegucigalpa de Heredia** o 29 de setembro de 1578 sobre un antigo poboado indíxena existente. Nesa época a área de Tegucigalpa era un centro de actividade mineira onde se extraía especialmente prata e ouro.

## Etimoloxía 
A maioría das fontes indica que a orixe e significado da palabra *Tegucigalpa* deriva da lingua náhuatl. A versión máis aceptada fai pensar que procede da palabra náhuatl *Taguz-galpa*, que significa "montes de prata", pero esta interpretación é incerta xa que os indíxenas que ocupaban a rexión daquela descoñecían a existencia de xacementos minerais da zona.

## Notas 
## Véxase tamén 
### Outros artigos 
* Honduras
### Ligazóns externas 
Páxina oficial
Reflexo

Un **reflexo** ou **acción reflexa** é un movemento involuntario e case instantáneo en resposta a un estímulo. Os reflexos son posibles grazas ós camiños neurais denominados arcos reflexos que poden actuar nun impulso antes de que o propio impulso chegue ó cerebro. Dentro da medicina, os reflexos adoitan utilizarse para determinar a saúde do sistema nervioso. OS reflexos poden ser de carácter innato ou adquirido.

## Véxase tamén
### Bibliografía
*Purves, Dale (2004). *Neuroscience: Third Edition*. Massachusetts, Sinauer Associates, Inc. ISBN  0-87893-725-0 
*Tortora - Derrickson: *Principios de Anatomía y Fisiología*, 11ª edición (2006). ISBN 968-7988-77-0
Grafoloxía

[miniatura|Sinatura de [Victor Hugo.]]
[miniatura|Sinatura de [Shakespeare.]]
A **grafoloxía** é unha pseudociencia que se centra na investigación de certas cualidades individuais ou mesmo do carácter do escribente mediante a súa caligrafía e a sinatura. Mentres moitos a consideran unha sorte de adiviñación sen base científica, outros cren firmemente nos seus resultados. O certo é que algunhas das súas conclusións son verificables. Para a análise xeral estúdanse certos detalles da escrita, entre os que destacan:
* a dirección e distancia entre alíneas;
* a forma das letras e dos seus trazos (curvas, rectas, círculos pechados);
* a inclinación de cada letra particular;
* a elaboración e espontaneidade na escrita;
* a lexibilidade, tanto na escrita coma na sinatura;
En termos xerais, pódese dicir que a parte superior do papel é o mundo espiritual ou das ideas, do idealismo, mentres que a parte inferior é o pragmatismo e a vida material. Do mesmo xeito, as direccións na dirección do avance da liña (de esquerda a dereita) son o futuro mentres que o contrario (o retroceso) é o pasado.

Certas letras son coñecidas por evidenciar certos aspectos da personalidade. Así, por exemplo:
* a letra *g* amosa a vida sexual;
* o *t* transparenta a vida familiar e a protección ós fillos e achegados;
* o *ñ* e outras letras con diacríticos dan conta do detallismo; etc.

## Notas
1069

## Acontecementos 
* O conde Froila Arias de Traba asasina ao seu sobriño Gudesteo, bispo de Compostela, facendoo despezar mentres durmia.

## Nacementos 
* Henrique de Borgoña (Dijon, Borgoña, 1069 - Astorga, 1 de novembro de 1112) foi conde de Portugal .

## Mortes 
* Ibn Hazm, filósofo e teólogo musulmán.
* Ramiro I de Aragón, rei de Aragón.
* Al-Mutadid, rei taifa de Sevilla.

Historia ano a ano
384

## Acontecementos 
* O Imperio romano e o Imperio persa repártense Armenia.

## Nacementos 
* Honorio, emperador romano

## Mortes 
* Dámaso I, papa da Igrexa católica.

Historia ano a ano
Deimos (lúa)

**Deimos** ou **Marte II** é o satélite máis pequeno de Marte con 15&nbsp;km de diámetro.

Descuberto o 12 de agosto de 1877 polo astrónomo norteamericano Asaph Hall, Deimos é probablemente un asteroide que viu a súa órbita perturbada pola gravidade de Xúpiter, de maneira que Marte o capturou, aínda que esta teoría aínda non está totalmente aceptada. Como a maioría dos corpos de tamaño comparable, Deimos posúe unha forma moi irregular, e mide 15x12x10 km.

Deimos componse de rocha rica en carbono, moi similar ós asteroides de tipo C (condrita carbonácea), e de xeo. Posúe cráteres, pero a súa superficie é notablemente máis lisa que a de Fobos, debido ao enchido parcial dos seus cráteres con regolito.

Visto desde Deimos, Marte sería 1.000 veces máis grande e 400 veces máis brillante que a lúa chea vista desde a Terra, ocupando 1/11 do largo dun hemisferio celeste.

Visto desde Marte, Deimos ten un diámetro angular non maior de 2,5', de modo que á primeira ollada aparece como unha estrela. No seu momento de máis brillo ("lúa chea") vese máis ou menos igual de brillante que Venus desde a Terra. No cuarto crecente sería tan brillante como Vega. Cando Deimos pasa por diante do Sol, o seu diámetro angular é só unhas 2,5 veces o diámetro angular de Venus durante o tránsito de Venus visto desde a Terra.

Ó contrario que Fobos, que orbita tan rapidamente que de feito sae polo oeste e se pon polo leste, Deimos sae polo leste e ponse polo oeste. Con todo, o período orbital de Deimos (aproximadamente 30,5 horas) excede o día solar marciano (unhas 24,5 horas) por tan pouco tempo que pasan 2,7 días desde a saída ata a posta, para un observador ecuatorial.

Debido á súa órbita, que é relativamente próxima a Marte e con só unha pequena inclinación respecto ó ecuador marciano, Deimos non pode ser observado desde latitudes marcianas superiores a 83,7 º. Con todo nas mellores oposicións (2003 e 2005) pode ser capturado con cámaras CCD nos seus maiores elongacións.
-183

## Acontecementos 
* En Roma, consulado de Quinto Fabio Labeón e M. Claudio Marcelo. 
* Fundación das colonias romanas de Saturnia en Etruria e de Mutina en Emilia.

## Nacementos 
*
## Mortes 
* Haníbal, xeneral cartaxinés, suicídase no exilio, en Bitinia.
* Publio Cornelio Escipión o Africano, patricio e xeneral romano, vencedor de Haníbal (n. -236).

Historia ano a ano
Cemiterio do Père-Lachaise

O **cemiterio do Père-Lachaise** é o maior cemiterio da cidade de París. O seu nome oficial é ''cimetière de l'Est''. Está situado no 20º Distrito e ten a peculiaridade de que moitos parisienses o utilizan coma se fose un parque.
miniatura|Túmulo de Jim Morrisson.
A principios do século XIX, construíronse varios cemiterios coa fin de substituír os antigos cemiterios de París. Nas aforas da capital situáronse: ao norte, o cemiterio de Montmartre; ao leste, o cemiterio do Père-Lachaise; ao sur, o cemiterio de Montparnasse e, ao oeste, o cemiterio de Passy.
miniatura|O túmulo da cantante Édith Piaf.
O nome do cemiterio provén de François de la Chaise, confesor de Lois XIV. O cemiterio realizouno o arquitecto Alexandre Théodore Brongniart e abriuse o 21 de maio de 1804. Hoxe alberga os restos de 1&nbsp;000&nbsp;000 de corpos soterrados, sen contar os que foron incinerados.

## Personalidades enterradas no Cemiterio de Père-Lachaise 
* Escritores e poetas
** Honoré de Balzac (1799–1850)
** Paul Éluard, (1895–1952)
** Oscar Wilde (1854–1900)
** Cyrano de Bergerac (1619–1655)
** Jean de La Fontaine, (1621–1695)
** Marcel Proust, (1871–1922)
** Raymond Roussel, (1877–1933)
** Sully Prudhomme, (1839–1907)
* Escultores e pintores
** Eugène Delacroix, (1798–1863)
** Max Ernst, (1891–1976)
** Jeanne Hébuterne (1898–1920)
** Amedeo Modigliani, (1884–1920)
* Filósofos, sociólogos e historiadores
** Pierre Bourdieu (1930–2002)
** Fernand Braudel (1902–1985)
** Jacques-Joseph Champollion, (1778–1867)
** Jean-François Champollion, (1790–1832)
** Auguste Comte, (1798–1857)
** Jules Michelet, (1798–1874)
* Músicos e cantantes
** Gilbert Bécaud (1927–2001)
** Maria Callas (1923–1977)
** Frédéric Chopin, (1810–1849)
** Jim Morrison, (1943–1971)
** Édith Piaf, (1915–1963)
** Gioachino Rossini (1792–1868)
** Marietta Alboni (1826–1894)
* Actores e Cineastas
** Sarah Bernhardt (1844–1923)
** Molière, (1622–1673)
** Marcel Camus, (1912–1982)
* Outros
** Isadora Duncan (1877–1927)
** Allan Kardec (1804–1869)
** Laura Marx, militante comunista e filla de Karl Marx, (1845–1911)
** André Masséna (1758–1817)
** Yves Montand (1921–1991)
** Joachim Murat (1767–1815)

## Véxase tamén 
### Ligazóns externas
DeZine

***DeZine*** foi un programa sobre cine que emitiu a TVG desde 1998 ata 2005 presentado pola actriz Uxía Blanco e dirixido por Pilar Comesaña e Eduardo Galán Blanco. Recibiu o Premio AGAPI 1998 ó mellor programa de televisión e o Premio Mestre Mateo 2002 ó mellor programa de televisión.
Manuel Areoso

**Manuel Areoso**, nado na Coruña o 18 de outubro de 1960, é un actor galego.

## Traxectoria 
Estudou filoloxía galega na Universidade da Coruña, dirixiu a curtametraxe *Pés para que vos quero* (1992). A súa primeira participación como actor foi na obra teatral *Schreck*, unha montaxe da Escola Dramática Galega de 1980.

## Filmes 
* *Continental*, 1989
* *Los jinetes del alba*, 1990
* *Dame lume*, 1994
* *Dame algo*, 1997
* *Fisterra, onde termina o mundo*, 1994
* *O agasallo de Silvia*, 2002
* *Ilegal*, 2003

## Series 
* *Pratos combinados* (Ep. 082, "A intoxicación". Personaxe: Olimpio), 1998
* *Mareas vivas* (Ep. 025), 1999
* *Galicia Express* (Eps. 24 e 26), 2000
* *A vida por diante* (1 episodio), 2006

## Véxase tamén 
### Bibliografía 
*
Manteiga de cacahuete

miniatura|Manteiga de cacahuete nun frasco.
A **manteiga de cacahuete** é un alimento feito con cacahuetes torrados e moídos, polo xeral sálganse e por veces engádeselle azucre.

É moi popular nos Estados Unidos, Reino Unido, Canadá, Australia, Nova Zelandia, Suráfrica e os Países Baixos. En xeral úsase para facer sándwichs, lambetadas, galletas, pasteis. Ten un alto contido en proteínas e é moi popular entre os nenos.
Capu di Bonu

**Capu di Bonu** é un sitio arqueolóxico localizado no concello de Bisinchi, Córsega.

Realizáronse dúas campañas arqueolóxicas, en 1986 e 1992. O asentamento consiste en dous enterramentos de cofres funerarios datados a finais do século I, aínda que os cofres puideran ser reutilizados e construídos no terceiro milenio antes de Cristo.
-492

## Acontecementos 
* En Roma, consulado de T. Xeganio Macerino e P. Minucio Augurino
* Cleómenes I, rei dos lacedemonios, expulsa do trono ao segundo rei, Demarato, hostil aos seus proxectos contra Atenas e Exina. Demarato refúxiase con Darío I.
* Iníciase a primeira expedición do rei persa Darío I contra Grecia baixo o mando do seu xenro e xeneral, Mardonio. Darío envía a Mardonio á Xonia a substituír o seu sátrapa, Artafernes e co encargo de facerse coa Tracia e impor o seu protectorado na Macedonia. A súa campaña contra a Grecia é un fracaso: boa parte da frota persa é destruída por unha tempestade ao bordear o monte Athos. Segundo Heródoto, perdéronse 300 embarcacións e máis de 20 000 homes. Os brixios atacan o acampamento persa e matan a moitos persas. Mardonio é ferido mais consegue derrotalos.
* Milcíades debe fuxir do Quersoneso de Tracia e refúxiase en Atenas. Alí acúsaselle de tiranía, mais logo é absolto.
* En Sicilia, a colonia de Siracusa Camarina rebélase. Hipócrates, tirano de Xela intervén para se enfrontar a Siracusa. Após vencer o exército no río Heloro, sitia a cidade. Porén, diante da intervención de forzas provenientes de Corinto, decide retirarse a cambio de Camarina.

## Nacementos 
*
## Mortes 
* Bimbisara, rei de Magadha
* Pitágoras, matemático grego (n. cara ao 572)

## Outros 
## Véxase tamén 
* Historia ano a ano
Federico I Gonzaga

**Federico I Gonzaga**, nado o 25 de xuño de 1441 e finado o 14 de xullo de 1484, foi un nobre de Mantua, terceiro marqués de Mantua entre 1478 e a súa morte.

## Traxectoria 
Casou con Margarida de Baviera o 6 de xuño de 1463, coa que tivo seis fillos. Ela era irmá do duque de Baviera, e o matrimonio foi favorecido pola nai del, Bárbara de Brandeburgo, para manter o marquesado na órbita xermana. Federico era intelixente e culto, e a súa muller pouco atractiva e elegante, tanto no vestir como no seu modo de ser.

Continuou a liña filo-milanesa do seu pai; xa antes de sucedelo á cabeza do marquesado militara como comandante das tropas milanesas. Por este motivo pasou frecuentes períodos lonxe de Mantua, durante os cales a administración do marquesado era confiada a Eusebio Malatesta, mentres que a guía das tropas era encargo do seu cuñado, Francisco Secco de Aragón, marido da súa irmá Caterina. Federico participou en diversas accións militares en defensa do ducado de Milán, máis en xeral contra Venecia, cuxa política naquelas épocas era moi agresiva. Durante unha destas operacións militares o cuñado Francisco Secco ocupou Asola, que tomara partido por Venecia, favorecido polo interdito que o papa Sisto IV, aliado da liga contra Venecia, lanzara contra o país. Axiña viu estipulada unha tregua entre os contendentes, e Ludovico Sforza (duque rexente de Milán) cedeu a conquista de Asola e doutros territorios ocupados, causando moita amargura a Federico. O marqués xa estaba enfermo, e seica o sufrimento pola perda das terras recentemente conquistadas tivo parte na súa morte. Foi soterrado na basílica de Santo André de Mantua.

Federico padeceu diversos loitos e problemas: a morte do seu irmán, o cardeal Francisco, e da súa irmá Susana, que despois da renuncia forzada ás vodas con Galeazzo Maria Sforza, se retirara a un convento. Sufriu unha tentativa de envelenamento por parte dos seus irmáns Gianfrancesco e Rodolfo, que buscaban substituílo.

## Descendencia 
* Clara Gonzaga (1464 - 1503), que casaría con Gilberto de Montpensier.
* Francisco II Gonzaga (1466 – 1519).
* Elisabetta Gonzaga (h. 1471 - 1526).

## Véxase tamén 
### Bibliografía 
* Giuseppe Coniglio. *I Gonzaga*. Varese, Dall'Oglio, 1967.
* Lorenzo Bignotti. *La Zecca di Mantova e Casale (Gonzaga)*. Mantua, Grigoli, 1984
Agapito

O antropónimo **Agapito** pode referirse a:

***Agapito I**, papa da Igrexa católica entre 535 e 536;
***Agapito II**, papa da Igrexa católica entre 946 e 955;
***Agapito Marazuela**, musicólogo e folclorista español.
John Bolton

Hai varios **John Bolton**, entre eles:
*John Gatenby Bolton, astrónomo británico australiano (1922&ndash;1993)
*John R. Bolton &ndash; político e diplomático norteamericano (n. 1948)
*John Bolton &ndash; artista de cómics
*John Bolton &ndash; político do Canadá
*John Bolton &ndash; presidente do Delaware and Hudson Railway 1826&ndash;1831
*John Bolton &ndash; matemático británico
62

## Acontecementos 
### Oriente Próximo 
* Batalla de Rhandeia - As tropas romanas dirixidas por Lucio Cesenio Peto son derrotadas polo exército parto-armenio, que comandaba o rei Tiridates I de Armenia.

### Mundo Mediterráneo 
[miniatura|esquerda|250px|Vista xeral de [Pompeia na actualidade]]
* 5 de febreiro - Un terremoto estraga seriamente Pompeia e outras cidades próximas.

## Nacementos 
*

## Mortes 
* 24 de novembro, Aulo Persio Flaco, poeta romano (n. 34).
* Claudia Octavia, muller de Nerón.
* Santiago o Xusto, irmán de Xesús (mártir).

## Outros 
* Historia ano a ano
Brive-la-Gaillarde

**Brive-la-Gaillarde** é unha comuna do departamento de Corrèze, no Lemosín, Francia. Ten 48,59&nbsp;km² e 49.600 habitantes.
## Historia
Formouse no século V arredor dunha igrexa, no século XII a cidade dotouse dun muro que a circundaba e durante a Guerra dos Cen Anos construíuse un segundo muro. Ningún deles existe na actualidade. Ata 1919 recibiu o nome de Brive, en occitano Briva.
Buenavista, Filipinas

**Buenavista** é un municipio da provincia e illa de Bohol, en Filipinas. Segundo o censo de 2007 contaba con 26.443 habitantes.

## Divisións
Administrativamente, o municipio está dividido en 35 barangays (*barrios*):
Marcelo Fernan

**Marcelo Briones Fernan**, nado en Cebú o 24 de outubro de 1927 e finado en Manila o 11 de xullo de 1999, foi un político filipino.
## Traxectoria
Fillo de pais mestizos, licenciouse en dereito pola Universidade de Filipinas e fixo en máster en Harvard. De volta en Filipinas exerceu a carreira xudicial e en 1988 converteuse en presidente do Tribunal Superior de Xustiza de Filipinas. Deixou o posto en 1991 para presentarse ás eleccións presidencias de 1992 como candidato á vicepresidencia que perdeu fronte ó actor Joseph Estrada. En 1995 presentouse con éxito para o Senado e foi elixido o seu presidente.
Lech Wałęsa

**Lech Walesa**, nado o 29 de setembro de 1943 en Popowo, é un político polonés.

## Traxectoria 
É un dos fundadores e líder de Solidariedade, a primeira central sindical independente do bloque soviético. Gañou o Premio Nobel da Paz en 1983 e foi presidente de Polonia entre 1990 e 1995.

Traballou como electricista nos Estaleiros Lenin, en Gdańsk onde se iniciou como sindicalista. Fundaría xunto con outros traballadores o sindicado Solidarność
Praza Tian'anmen

A '''Praza de Tian'anmen''' (chinés: 天安门广场; pinyin: Tiān'ānmén Guǎngchǎng; galego: "Praza da paz celestial") de Pequín (China), foi construída e ideada dentro do plan urbanístico da capital realizado en 1949, converténdose no símbolo da nova China. Coa súa construción pretendeuse crear unha grande explanada na que se puideran celebrar actos masivos de adhesión política, as cales non eran tradición na China, ó modelo dos que se realizaban na Praza Vermella de Moscova na Unión Soviética. A '''Praza Tian'anmen'* é a meirande praza do mundo.

miniatura|centre|600px|Vista Panorámica

A praza está construída seguindo o eixe sur-norte da Cidade Prohibida. No centro elévase un obelisco de pedra, o Monumento ós Heroes do Pobo, de 38 metros de altura, e unha inscrición realizada polo presidente Mao Zedong, na que se le: *Os heroes do pobo son inmortais''.
miniatura|Monumento no Mausoleo de Mao

A esquerda e dereita construíronse dous importantes edificios, de estilo soviético. Un deles é a Asemblea Nacional, e o outro é o Museo Nacional de Historia e da Revolución. Na praza encóntrase tamén o Mausoleo de Mao Zedong, precedido nas súas dúas frontes por grupos escultóricos de campesiños, soldados, obreiros e estudantes.

Nesta praza, o exército popular, enviado polo Partido Comunista Chinés (PCCh), reprimiu unha protesta pacífica para pedir a democratización da República Popular da China, no ano 1989.
miniatura|esquerda|Monumento ós Heroes do Pobo

## Véxase tamén 
### Outros artigos
* Protestas da Praza Tian'anmen
### Ligazóns externas 
* Praza Tiananmen Fotos
Fiz IV, papa

**San Fiz IV**, nado en Benevento, Samnium ou Campania e finado en Roma o 530, a miúdo tamén chamado **Fiz III**, foi escollido Papa o 12 de xullo de 526.

Logo da morte de Xoán I, Fiz foi elixido Papa por Teodorico o Grande, que controlaba a curia romana. Esta alianza reportou grandes beneficios á Igrexa.

Este Papa fixo construír a basílica dos santos Cosme e Damián de Roma.

Morreu o 22 de setembro de 530 en Roma.

## Notas
Democracia Galega

**Democracia Galega** foi un partido de centro galeguista fundado en 1997, que permaneceu cinco anos no panorama político galego. Ocupou o quinto posto entre as forzas a nivel autonómico, e o cuarto a nivel municipal. Estivo presidida por Enrique Marfany.

Democracia Galega acadou nas eleccións municipais de 1999 o goberno municipal de Ordes e Touro (os dous na provincia da Coruña), así como concelleiros no Corgo, Friol e A Pobra do Brollón en Lugo, Agolada en Pontevedra, e en Melide e Boimorto na Coruña.

O declive do partido comezou tralos resultados das eleccións autonómicas de 2001 cando perderon o 40,9% do seu electorado, pasando de 17.000 votos a case 7.000.

O 2 de xullo de 2002 anunciou a súa disolución como partido e a dirección pediu aos seus militantes que se integrasen no Partido Popular de Galicia. O documento de desaparición final como formación política asinouse o 5 de xullo de 2002.
Teodosio Martino

**Teodosio Martino Martino**, nado en Soto de Sajambre (Oseja de Sajambre, León) o 6 de xaneiro de 1944, é un político galego.

## Traxectoria 
Enxeñeiro técnico agrícola, chegou a Galicia en 1973 como funcionario da Dirección de Extensión e Cooperación Agraria, integrada na Xunta de Galicia en 1986. Foi subdirector de Extensión e Capacitación Agraria da Xunta de Galicia. 

Foi elixido alcalde de Ordes en 1987 pola CPG, con maioría simple. En 1991 e 1995 revalidou a alcaldía á fronte do PPdeG con maioría absoluta. En 1999 trala súa abrupta exclusión da candidatura popular, montou en apenas unhas horas unha candidatura baixo o paraugas de Democracia Galega, á fronte da cal logrou gañar con maioría simple e conservou a alcaldía, contando ao longo do mandato co apoio de edís tránsfugas do BNG e do PSdeG. En xullo de 2002, trala disolución de Democracia Galega, regresou ao PPdeG, encabezando a súa candidatura en 2003 e revalidando a alcaldía con maioría absoluta.

En xullo de 2005 quedou en minoría tras pasarse 4 edís populares, encabezados por Manuel Regos Boquete, ó grupo mixto. Nas municipais de 2007 perdeu a alcaldía tras ser derrotado pola formación de Manuel Regos, Unión por Ordes, polo que pasou á oposición e se retirou da política ó final do mandato.
## Notas 
## Véxase tamén 
### Outros artigos 
*Eleccións municipais en Ordes

### Ligazóns externas 
*Entrevista a Teodosio Martino
Enrique Marfany

**Enrique Marfany Oanes**, nado na Coruña o 26 de febreiro de 1943, é un político e funcionario da Xunta de Galicia.

## Traxectoria 
Licenciado en Ciencias Económicas, é autor de diversos traballos e artigos xornalísticos, a maior parte referidos ó desenvolvemento rexional.

Traballou como economista na AISS, no Instituto para a Reforma das Estruturas Comerciais (IRESCO) e foi membro do Consello de Administración do Banco de Crédito Local.

En 1977 comezou no Partido Gallego Independiente (PGI), que logo se integraría en UCD. En 1982 foi elixido presidente da UCD en Galicia e membro do seu Consello Executivo Nacional. En 1979 foi elixido concelleiro na Coruña e presidente da deputación provincial (ocupando os dous cargos ata 1987) e, en 1986, senador pola provincia da Coruña ata o seu cesamento o 2 de setembro de 1989. No ano 1997 fundou Democracia Galega, formación política de ámbito galego e autonomista da que foi presidente ata a súa desaparición en 2002.

## Notas 
## Véxase tamén 
### Outros artigos 
* Lista de senadores galegos desde a Transición
Dartmouth, Massachusetts

**Dartmouth** é unha cidade do condado de Bristol, Massachusetts, Estados Unidos de América. Fundada en 1652 ten 30.666 habitantes (2000) e na vila ten a súa sede a University of Massachusetts Dartmouth.
Condado de Jefferson, Ohio

O **Condado de Jefferson** é un dos 88 condados do estado americano de Ohio. A capital é Steubenville. O condado posúe unha superficie de 1.064&nbsp;km², unha poboación de 73.894 habitantes (2000).
Distrito de La Neuveville

O **distrito de La Neuveville** é un dos 26 antigos distritos do cantón de Berna, Suíza, é un dos tres francófonos do cantón e con eles constitúe a rexión autónoma do Xura bernés. Ten 63&nbsp;km² e 6.083 habitantes (2004), a capital é La Neuveville.

O distrito foi disolto o 31 de decembro de 2009, trala reorganización territorial do cantón de Berna, La Neuveville foi absorbida polo Distrito administravo Xura bernés.
Eriobotrya

**Eriobotrya** é un xénero de dez especies de arbustos perennes da familia das rosáceas nativas do leste e sueste de Asia. A especie máis coñecida é a nespereira do Xapón (*Eriobotrya japonica*), que se cultiva polo seu froito e que véu a substituír en Galicia á nespereira europea (*Mespilus germanica*), árbore de diferente xénero.

As larvas dalgunhas especies de lepidópteros utilizan estas plantas como comida, entre elas *Hypercompe hambletoni*.

## Notas
Bellaria-Igea Marina

**Bellaria-Igea Marina** é un concello italiano da provincia de Rímini, na rexión de Emilia-Romaña. 18&nbsp;km² e 15&nbsp;199 habitantes. Formouse en 1956 cando tres fraccións da comuna de Rímini pasaron a formar unha comuna propia. É un importante centro turístico no Adriático que conta con Bellaria e Igea Marina como principais poboacións, ademais de Bordonchio e Cagnona.
Alexandre

**Alexandre**, antropónimo masculino galego.
## Relixión
* Santo Alexandre: Patriarca de Alexandría.
* Santo Alexandre I: Papa que gobernou a igrexa cristiá dende o ano 105 ó 115.
* Alexandre II: Papa que gobernou a igrexa cristiá dende o ano 1061 ó 1073.
* Alexandre III: Papa que gobernou a igrexa cristiá dende o ano 1159 ó 1181.
* Alexandre IV: Papa que gobernou a igrexa cristiá dende o ano 1254 ó 1261.
* Alexandre V: Antipapa que intentou facerse co trono de Pedro dende o ano 1409 ó 1410.
* Alexandre VI: Papa que gobernou a igrexa cristiá dende o ano 1492 ó 1503.
*Alexandre VII: Papa que gobernou a igrexa cristiá dende o ano 1655 ó 1667.
* Alexandre VIII: Papa que gobernou a igrexa cristiá dende o ano 1689 ó 1691.

## Aristocracia
* Alexandre I: Tsar ruso 1777 - 1825.
* Alexandre II *Nikolaiévitch*: Tsar ruso 1818 - 1881.
* Alexandre III: Tsar ruso 1845 - 1894.
* Alexandre I: Rei de Macedonia dende o ano 498 a.C. ó 454 a.C.
* Alexandre III, *o Magno*: Rei de Macedonia 356 a.C. - 323 a.C.
* Alexandre I: Rei de Grecia, 1893 - 1920.
* Alexandre II: Rei de Escocia, 1198 - 1249.
* Alexandre de Hesse: primeiro príncipe de Battenberg.
* Alexandre María Aguado: coñecido coma o marqués das Marismas do Guadalquivir.

## Personalidades
* Alexandre Bóveda, intelectual galeguista.
* Alexandre de Afrodisia: filósofo e matemático grego do século II ó III.
* Alexandre de Fisterra: editor, escritor e inventor galego.
* Alexandre de Hales: teólogo e filósofo inglés.
* Alexandre de Tralles: médico grego do século VI.
* Alexandre o Grande: conquistador macedonio.
*Alexandre de Mindo: escritor grego do século I.
Coiro

O **coiro** é unha pelella curtida. O uso do coiro provén da antigüidade, no Antigo Exipto e en Mesopotamia os xacementos amosan novas formas de curtir. No sartego de Ti, un rico exipcio que morreu entre o 2850 a. C. e o 2700 a. C., pódense apreciar escenas onde aparecen curtidores entregados ó seu traballo.

## Galería de imaxes 

Ficheiro:Allariz, apeiros para traballar o coiro.jpg|Allariz, apeiros para traballar o coiro
Ficheiro:Coiros en Allariz.jpg|Coiros en Allariz

## Notas
Daix

**Daix** é unha comuna do departamento de Côte-d'Or, Borgoña, Francia. Ten 11.8&nbsp;km² e 1479 habitantes. Foi un importante centro vitivinícola ata que a filoxera arruinou as viñas a principios do século XX.
Sanahin

**Sanahin** é unha vila do norte da provincia de Lorri, Armenia que a efectos administrativos forma parte da cidade de Alaverdi. Sanahin é famosa polo seu mosteiro de Sanahin da Igrexa Apostólica Armenia que data do século X e que é parte do Patrimonio da Humanidade da UNESCO.

## Galería 

Ficheiro:Sanahin-St_Gregory.jpg|Capela de San Gregorio.
Ficheiro:Sanahin-Library.jpg|A biblioteca do mosteiro.
Ficheiro:Sanahin - Detail.jpg|Detalle de Khatchkar no mosteiro.
Ficheiro:Sanahin monastery.jpg|Interior do mosteiro.
Ficheiro:Sanahin Monastery.jpg|Vista dun mosteiro en Sanahin.

## Véxase tamén 
### Outros artigos 
* Mosteiro de Sanahin
Gazi Baba

**Gazi Baba** (Гази Баба) é un concello da Macedonia do Norte. Ten 110.86&nbsp;km² e 72.617 habitantes e divídese en 13 parroquias. O 73,5 % da poboación é de etnia macedonia, 17,3 % albanesa, 2,9 % albanesa, 2,9 % roma, 0,8 % turca, 0,3 % valaca e 1,3 % doutra orixe.
Osiris (deus)

**Osiris** (/oʊˈsaɪrɪs/, do exipcio *wsjr*, en ) é o deus exipcio dos mortos e do inframundo e era pai de Horus e marido de Isis (deusa da fertilidade). No tempo da civilización antiga do Nilo, Osiris era a deidade primaria dunha relixión henoteísta. Osiris era non soamente o xuíz dos mortos na vida futura, mais tamén o dador de toda a vida, incluíndo a vexetación e a fartura do Nilo. A partir do 2000 antes da nosa era tódolos homes crían estar asociados con Osiris no momento da morte.

Os textos dos sartegos relacionábano co trigo, pois cando a semente morre, renace máis tarde en forma de mazaroca (resurreción). Osiris representa todo o que renace, sobre todo o Nilo, que é un símbolo de rexeneración e fertilidade, polo tanto tamén da natureza.

Os exipcios representábano como un humano momificado cunha coroa branca e dúas plumas.

Seth, que matou Osiris, despezouno, repartiuno e enterrou os anacos do seu corpo en lugares diferentes, para que estivesen separados. Isis, a irmá e esposa de Osiris, foinos recollendo e cosendo un por un ata volver darlle a vida. Este mito foise repetindo ciclicamente, de xeito que o inverno representaba o reinado de Seth e a primavera a estación do regreso de Osiris á vida.

Foi enterrado na cidade de Abydos da cal era padroeiro.

Beb era o seu fillo primoxénito. Tardiamente relacionaríallo con Seker e Ptah para xerar Ptah-Seker-Osiris e identificaríallo con Heryshaf.

## Mitoloxía 
Era o xefe da tríade Osiriaca, formada por Osiris, Isis (a súa muller) e Horus (o seu fillo). O mito de Osiris introduce na relixión as novas ideas do ben e do mal. No mito inicial, Osiris (o ben), é asasinado polo seu irmán Seth (o mal), quen o bota ao Nilo, onde o atopará Isis que axudada do seu sobriño Anubis lle devolve a vida co seu amor. Con esa resurrección establécese o triunfo do ben sobre o mal.

Osiris foi un heroe cultural, rei mítico, fundador da nación exipcia, que ensinou aos homes a civilización, as leis, a agricultura e como adorar os deuses. Morre como home pero resucita como inmortal grazas a Thot. É o responsable de xulgar os mortos na Duat, onde está acompañado por 42 deuses-xuíces (un por cada gnomo) que ditaminarán o que ocorrerá ao defunto.

Osiris é fillo de Geb e Nut, froito dunha cábala amorosa. Cando Rase decátase da infidelidade da súa cónxuxe, decreta a imposibilidade de parilo en ningún mes do ano. Thot, outro amante de Nut, xogando unha partida coa Lúa (Jonsu), conseguiu gañarlle unha 72.ª parte de cada día do ano, coa que compuxo cinco días que engadiu ao ano exipcio de 360 días. É a orixe mítica dos cinco días epagómenos, considerados fóra do ano, e exentos da maldición de Ra. Por iso, Osiris nace o primeiro día deles.

## Notas 
## Véxase tamén 
### Outros artigos 
* Xuízo de Osiris
### Ligazóns externas 
* Osiris—"Ancient Egypt on a Comparative Method"
Siesartis

**Siesartis** é un lago da municipalidade de Molétai, Lituania. O lago localízase a 5&nbsp;km da cidade de Molétai no parque rexional de Labanoras. O lago cobre unha superficie de 5.46&nbsp;km², a profundidade máxima é de 37.4 m e a media de 10.4 m.
Condados de Estonia

O condado (en estoniano: maakond) é a subdivisión administrativa de Estonia. Na actualidade Estonia divídese en 15 condados, segundo lei do 1 de xaneiro de 1990, cada un dos condados está dirixido por un gobernador (en estoniano: maavanem) que representa o goberno nacional no nivel rexional. O gobernador é nomeado polo goberno por cinco anos.
Cada condado divídese en concellos que poden ser de dúas clases: urbanos (en estoniano: linn) e rurais (en estoniano: vald)

## Condados 
miniatura|dereita|400 px|Condados de EstoniaEstes son os condados de Estonia coa súa respectiva capital:
* Harjumaa - Talín 
* Hiiumaa - Kärdla 
* Ida-Virumaa - Jõhvi 
* Järvamaa - Paide 
* Jõgevamaa - Jõgeva 
* Läänemaa - Haapsalu 
* Lääne-Virumaa - Rakvere 
* Pärnumaa - Pärnu 
* Põlvamaa - Põlva 
* Raplamaa - Rapla 
* Saaremaa - Kuressaare 
* Tartumaa - Tartu 
* Valgamaa - Valga 
* Viljandimaa - Viljandi 
* Võrumaa - Võru

## Véxase tamén 
### Outros artigos 
* Bandeiras dos condados de Estonia
Livingston, Kentucky

**Livingston** é unha cidade do condado de Rockcastle, Kentucky, Estados Unidos de América. Ten 0,8&nbsp;km² e 226 habitantes segundo o censo do ano 2010.
Arquitectura medieval

A **arquitectura da Idade Media** en Europa, é unha arquitectura centrada no elemento relixioso cristián e o principal esforzo construtivo van ser a construción de catedrais. A idade media desenvolve tamén unha arquitectura militar coa construcións de castelos.

Considérase que este período recorta tres estilos arquitectónicos: a arquitectura prerrománica, a arquitectura románica e a arquitectura gótica.

## Arquitectura relixiosa 
As igrexas toman como referencias as antigas basílicas romanas e predomina nelas a planta de cruz latina; as catedrais e igrexas da Europa Oriental toman como referencia o estilo bizantino e a planta de cruz grega.

## Véxase tamén 
### Outros artigos 
* Arquitectura románica
* Arquitectura gótica
Boma

**Boma** é unha cidade portuaria da República Democrática do Congo na provincia do Bas-Congo. Foi a capital do Congo Belga de 1886 a 1929. Na actualidade ten cuns 300.000 habitantes.
307

## Acontecementos 
* Derrotado por Maxencio no ano anterior, o emperador Severo refúxiase en Rávena, onde é asediado por aquel, e morre.

## Nacementos 
*

## Mortes 
* Jin Hui Di, emperador da China
* Flavio Valerio Severo, emperador romano.

Historia ano a ano
984

## Acontecementos 
*

## Nacementos 
* Bethóc, filla vinculeira de Malcolm II de Escocia
## Mortes 
* Xoán XIV, papa da Igrexa católica.
Historia ano a ano
Microcontrolador

Un **microcontrolador** (MCU) é un computador programable nun circuíto integrado optimizado para controlar equipos electrónicos; é un tipo de microprocesador pechado, xa que no microcontrolador todas as partes do ordenador están no seu interior.

## Microprocesadores 
* Atmel
** AVR
* Hitachi
** H8
* Holtek
** HT8
* Intel
** 8 bits
*** 8XC42
*** MCS51
*** 8xC251
** 16 bits
*** MCS96
*** MXS296
* National Semiconductor
** COP8
* Microchip
** Gama baixa (Familia 12Cxx de 12 bits) (p.e. PIC12C508)
** Gama media (Familia 12Fxx, 16Cxx e 16Fxx de 14 bits)(p.e. PIC16F84)
** Gama alta (18Cxx e 18Fxx de 16 bits) (p.e. PIC18F452)
** dsPIC (DSPs)
* Motorola
** 8 bits
*** 68HC05
*** 68HC08
*** 68HC11
** 16 bits
*** 68HC12
*** 68HC16
** 32 bits
** 683xx
* NEC
** 78K
* ST
** ST 62
** ST 7
* Texas Instruments
** TMS370
* Zilog
** Z8
** Z86E02

## Ligazóns externas 
* Fundamentales de PIC 16x84  Los principiantes dirigen para PIC 16x84 y electrónica.(en)
John Bruton

**John Bruton** (gaélico irlandés: *Seán de Briotún*) nado o 18 de maio de 1947 foi o noveno Taoiseach da República de Irlanda (1994 — 1997).

Formou parte do Dáil Éireann desde 1969, foi ministro de finanzas (1981-1982 e 1986-1987), ministro de industria e enerxía (1982-1983), ministro de comercio e turismo (1983-1986). Líder do Fine Gael en 1990 o 15 de decembro de 1994 asumiu a presidencia dun gabinete en coalición co Partido Laborista Irlandés e Esquerda Democrática. Actualmente é embaixador da Unión Europea nos Estados Unidos e vicepresidente do Partido Popular Europeo.
Fiz II, antipapa

**Fiz II**, finado en Roma o 22 de novembro de 365, foi un relixioso romano, antipapa de 355 a 365, entre os papados de Liberio e Dámaso I. Durante a Idade Media figurou entre os papas considerados lexítimos.

## Traxectoria
Arcediago da igrexa de Roma, ao decretar o emperador Constancio II o desterro do papa Liberio en 355 por negarse a condenar a Atanasio de Alexandría, foi consagrado pontífice por tres bispos arianos, e aínda que foi recoñecido polo clero romano, non conseguiu o apoio do pobo, que seguiu fiel ao papa desterrado.

En 357 o desterrado Liberio condenou as ideas de Atanasio no Formulario de Sirmio, logrando así que o emperador Constancio II lle permitise regresar a Roma coa intención de que a Igrexa estivese gobernada tanto por Liberio como por Fiz. Non obstante tras o retorno de Liberio, en 358, o pobo romano rexeitou a duplicidade de cargos e optou por Liberio, obrigando a Fiz a abandonar Roma e refuxiarse en Porto, onde faleceu.

Aínda que non consta que sufrise martirio algún, o martiroloxio romano inclúeo como tal, fixando a súa festa o 20 de xullo.
Batalla de Cannas (216 a.C.)

A **batalla de Cannas** foi un triunfo militar cartaxinés acontecido no ano 216 a. C., durante a Segunda Guerra Púnica, que enfrontou ó exército cartaxinés comandado por Haníbal, e ó exército romano, comandado polos cónsules Caio Terencio Varrón e Paulo Emilio.

## Desenvolvemento 
O exército romano era moi superior ó cartaxinés (80&nbsp;000 romanos contra de 20&nbsp;000 a 40&nbsp;000 cartaxineses). Haníbal, coñecedor da súa desvantaxe, apostouse nun outeiro, formando unha xigantesca liña convexa, coa súa infantaría africana (a mellor parte do seu exército) no centro, e cos mercenarios galos e iberos nos flancos.

Aínda que a infantaría cartaxinesa era moi inferior á romana, a súa cabalaría era superior, pois contaba con bos xinetes cartaxineses e pola cabalaría númida, e Haníbal enviouna para flanquear ó adversario.

A cabalaría romana enfrontouse coa cartaxinesa, e resultou perdedora e fuxiu. A cabalaría cartaxinesa dispúxose a perseguir á romana en retirada.

Pola súa banda, a infantaría cartaxinesa aproveitou a situación. Tanto o vento coma o sol estaban ó seu favor, e os arqueiros romanos non puideron disparar contra eles. A infantaría romana tivo que avanzar, topándose cunha férrea defensa cartaxinesa.

Tras un tempo loitando ámbolos exércitos, volveu a cabalaría cartaxinesa de perseguir ó inimigo, a cal cargou contra os romanos polas costas das súas formacións, pillándoos a dous fogos e esnaquizándoos.

Os romanos fuxiron, deixando ó atardecer 50&nbsp;000 baixas (dos cales 10&nbsp;000 foron feitos prisioneiros). Tras este triunfo Roma actuou con cautela, conseguindo tras enormes esforzos a vitoria final sobre Cartago.